_:ndf336440204d4bb9a41cd8b75961df08xb0
<http://schema.org/articleBody>
"छत्तीसगढ़ के विधानसभा चुनाव में दुर्ग जिले की पाटन विधानसभा सीट पर कांग्रेस के उम्मीदवार और मुख्यमंत्री भूपेश बघेल और भाजपा के विजय बघेल के बीच कड़ा मुकाबला रहा।    भूपेश बघेल ने 94,847 वोट पाकर लगातार दूसरी बार यहां से जीत दर्ज की। उन्होंने विजय बघेल को 19,543 वोट से मात दी। विजय को 75,304 वोट मिले।    तीसरे नंबर पर रहे जनता कांग्रेस छत्तीसगढ़ के अमित अजित जोगी को 4,796 वोट मिले। पाटन का मुकाबला इस रूप में भी अहम था कि इस सीट पर एक ही परिवार के 2 लोग मैदान में थे। मुख्यमंत्री बघेल के भतीजे विजय बघेल को भाजपा ने उतारा था। विजय वर्तमान में दुर्ग लोकसभा सीट से सांसद हैं।    इसके अलावा यहां से पूर्व मुख्यमंत्री अजित जोगी के बेटे अमित अजित जोगी भी मैदान में थे।    2018 के चुनाव में भूपेश बघेल ने यहां से सीट दर्ज की थी। हालांकि, 2008 में वह यहीं से हारे थे। छत्तीसगढ़ में पहले कांग्रेस जीत की ओर बढ़ती हुई दिख रही थी, लेकिन अभी भाजपा की जीत तय लग रही है। कांग्रेस 33 तो भाजपा 55 सीटों पर आगे है। भाजपा के पूर्व मुख्यमंत्री रमन सिंह जीत गए हैं। उपमुख्यमंत्री टीएस सिंहदेव पीछे चल रहे हैं।    कांग्रेस मोहला-मानपुर, बीजापुर, कोंटा, दंतेवाड़ा, चित्रकूट, बस्तर, नारायणपुर, कोंडागांव, केशकाल, अंतागढ़, भानुप्रतापनगर, कांकेर, धमतरी, कुरुढ़, राजिम, अबहनपुर, खुजी पर आगे है। भारतपुर -सोनहट और रामानुजगंज में भाजपा आगे है।"
<https://hindi.newsbytesapp.com/news/politics/chhattisgarh-election-results-bhupesh-baghel-wins-from-patan-seat-defeats-his-nephew-vijay-baghel/story>